**KIFO CHA MZUSHI**

 **Alijitakia [kilanga chake mwenyewe]**!!

 **[Na Dkt. Rashid]**

“…adhabu ambayo si ya mikono ya binadamu bali ni mikononi mwa Mungu tu, kama vile Tauni na Kipindupindu n.k. magonjwa mabaya…”

 …Mirza Qadiani

Makadiani mara zote wamejaribu kukifunika kifo cha Mirza Ghulam kwa utatanishi. Ukiwauliza nini kilikuwa chanzo cha kifo cha Mirza Ghulam, husema,: “Sababu ilikuwa ya Kawaida.” Wanadai kuwa alikufa huku akitamka Jina la Mwenyezi Mungu na kadhalika.

 Makala hii inajaribu kufuatilia matukio yaliyopelekea kutokea kwa kifo chake kutoka kwa mashahidi wa kuona kwa macho ambao walikuwa pembeni yake wakati anakufa.

Ulikuwa mwaka1907. Mpinzani wa zamani wa Mirza Ghulam A. Qadiani, aliyefahamika kama Molvi Sanaullah Amratsari alikuwa akifululiza kuandika dhidi ya Mirza Qadiani, akiyaanika hadharani maandiko yake, na akimtaja waziwazi katika maandiko yake kama Muongo, Dajjal, Mzushi.

Molvi Sanaullah Amratsari:

Alizaliwa mwaka1868. Alifariki dunia Machi 15,1948. Mara baada ya kumaliza elimu yake, alijikuta akiingia katika midahalo na Mirza Ghulam A. Qadiani. Mirza ndiye aliyemwalika kwenda Qadian:

“Kila hoja anayoleta ni ya uongo kabisa na inatungwa na shetani. Kama yeye ni mkweli, basi hebu aje huku Qadiani na kuthibitisha bishara yoyote kuwa ni ya uongo; na kwa kila bishara {inayothibitika ya uwongo], atazawadiwa Rupia 100/-na posho ya safari inatengwa.” [Aijaz-e-Ahmadi, Roohani Khazain Juz.19 uk.118]

Zaidi ya hivyo, kaandika:

“Yapaswa kukumbukwa kuwa katika kitabu ‘Nuzuul-e-Masiih’, nimeandika bishara 150 jambo ambalo linamaanisha kuwa kama mimi ni muongo, basi Molvi Sanaullah atanyakua Rupia 15,000, na ataepukana na kwenda mlango kwa mlango kuomba-omba. Kinyume chake, sisi tutawasilisha kwake bishara zaidi kwa dalili, na kwa kuzingatia ahadi hiyo hiyo, tutaendelea kumlipa kwa kila bishara. Hivi sasa ninao zaidi ya wanachama 100,000 wa Jumuiya yangu.

Mtu angedhani labda Molvi Sanaullah angekata tamaa baada ya kusoma masharti hayo ya kipuuzi ambapo yeye hakuachiwa kusema hata neno moja. Mwenyezi Mungu alimjaalia subira ndefu. Akaandika kumjibu Mirza Sahib:

“Nilipokea barua yako ndefu. Masikini**!** Nini matarajio ya nchi nzima? Jambo lilelile limetokea. Bwana mheshimiwa**!** Wakati ambapo nimekuja kwa mujibu wa mwaliko wako uliotajwa katika jarida la Aljaze-e-Ahmadi, na kwa maneno ya wazi, nimetoa rejea za kurasa zilezile, kisha hotuba ndefu kutoka kwako….mimi bwana mpendwa…inahuzunisha kwamba kwa upande mmoja, unanialika kuja kufanya utafiti, kwamba nithibitishe kama bishara zako ni za uongo ili kupata zawadi ya fedha taslimu Rupia 100 kwa kila moja, na kisha katika barua yako, unanibana niandike mstari mmoja au miwili tu ilihali wewe mwenyewe unajipangia masaa matatu**!!!** Je, hii ndiyo namna ya kufanya utafiti kwamba eti mimi niandike mstari mmoja au miwili tu halafu wewe utoe hotuba kwa masaa matatu? Hii inaonesha wazi kuwa sasa unajuta kunialika, na unaukana mwaliko wako mwenyewe, na unaukacha utafiti ulionialika kwao katika ukurasa wa 23. Bwana mpendwa**!** Je, ulinialika nyumbani kwako kuandika mistari hii miwili tu? Bora ningejikalia zangu Amratsir, na ndiyo nakaa hivi sasa. Lakini nikikumbuka taabu za safari, sitaki kwenda mikono mitupu, hivyo naikubali hiyana yako na nitaandika mistari miwili-mitatu tu, na hapana shaka wewe uzungumze kwa masaa matatu. Hata hivyo, ningeomba mabadiliko haya makubwa kwamba niisome mistari yangu hiyo miwili-mitatu mbele ya hadhira, na baada ya kila saa moja ya hotuba yako, na mimi nitoe fikra zangu kuhusu hotuba yako kwa dakika 5, kiwango cha mwisho dakika 10. Kwa kuwa wewe hupendi hadhira ya wazi, hivyo, basi mkusanyiko wa watu kutoka pande zote mbili utaishia watu 25. Unaufananisha ujio wangu wa bila kukutaarifu kuwa ni kama ule wa mwizi**!** Je, hivi ndivyo unavyowakaribisha wageni wako? Hakukuwa na sharti kwamba utaarifiwe kabla. Isitoshe, wewe si ungepata habari kutoka mbinguni. Hotuba yoyote unayokwenda kutoa, tafadhali nipatie baada ya hapo, na mahojiano yataanza tokea leo. Baada ya kupokea jibu lako, nitakutumia swali langu fupi. Kwa kuzingatia hotuba yako juu ya laana, ni ileile inayotajwa katika Hadith…kutoka kwa Sanaullah, Januari 11, 1903” {*Tareekh-e-Mirza uk.65}* {Hadith kuhusu Laana: Kama mtu ambaye amelaaniwa hastahili laana hiyo, basi inamrudia yule ambaye amelaani}.

Mirza Ghulam Qadiani hakujibu barua hii, badala yake akamwagiza mfuasi wake mmoja, Mohammed Ahsan Amrohi kuandika kujibu:

“Molvi Sanaullah Sahib, barua yako alisomewa Hazrat-e-Aqdas, Imam-uz-Zaman, Masih Muwuud…kwa kuwa maudhui yake yalikuwa ya kibaguzi na ya chuki tupu jambo ambalo liko mbali kabisa na kuutafuta ukweli, hivyo basi, jibu hili linatosha kutoka kwa Hazrat-e-Aqdas [Mirza] kwamba wewe hutaki kutafuta ukweli…Hazrat ameapa kuwa yeye hataingia katika mdahalo wowote na wapinzani wake, mteule wa Mungu anawezaje kwenda kinyume na ahadi yake ya Mungu?...kwa sababu hiyo, mapendekezo yako hayakubaliki kabisa…Inatoka kwa Mohammed Ahsan kwa agizo la Hazrat Imam-uz-Zaman, Januari 11, 1903 {Tareek-e-Mirza uk.66}

Molvi Sanullah akarudi zake Amratsir, akaendelea na kampeni yake bila kuacha, akiuanika hadharani uzushi na ulaghai wa Mirza Ghulam A. Qadiani kwa jina la Uislamu, katika gazeti lake, Ahli Hadith. Hii ikatikisa jengo zima la Ahmadiyya. Hatimaye, Mirza hakuweza kuendelea na jambo hili tena. Aliandika barua ifuatayo na kuichapisha katika matangazo.

 **Majibizano ya Mwisho na Sanaullah**

Dua ya Mirza dhidi ya Mpinzani wake wa zamani, Molvi Sanaullah Amratsari akiomba hukumu ya Mungu.

“Mpendwa Bw. Sanaullah. Amani iwe juu ya wale wanaofuata njia sahihi. Kukataa na kutoridhia kwangu kumeendelea kwa muda mrefu katika jarida lako. Mara zote umenitaja katika gezeti lako kama Mardood, Mzushi, Dajjal, fisadi na umenitangaza duniani kote kwamba mimi ni Mzushi na Dajjal, na Muongo na kwamba eti dai langu la mimi kuwa Masihi Muwuud ni uzushi mtupu……Kama mimi ni Muongo na Mzushi namna hiyo unavyonitaja katika gazeti lako, BASI NITAKUFA KATIKA KIPINDI CHA MAISHA YETU, kwa sababu najua kuwa MUONGO na fisadi huwa hana maisha marefu na mwishowe hufa akiwa ameshindwa ndani ya kipindi cha uhai cha wapinzani wake wakubwa kwa fedheha kubwa na donge….Kama mimi si MUONGO na MZUSHI na naheshimika kwa mawaidha ya Mungu na mimi ndiye Masihi Muwuud, basi natumaini kwa Rehema za Mungu kwamba kwa mujibu wa Desturi ya Mungu, wewe hautapona [hautanusurika] na adhabu ya MZUSHI. Hivyo, adhabu hiyo ambayo si ya mikono ya binadamu bali mikononi mwa Mungu, kama vile Tauni na Kipindupindu na kadhalika, magonjwa haya mabaya hayatakusibu kama MIMI SITOKI KWA MUNGU. Hii si biashara kwa sababu ya ilihamu au ufunuo bali kama dua mimi nimeomba hukumu kutoka kwa Mungu na namuomba Mungu…[Ewe Bwana wangu**!** Basiir na Qadiir ambaye ni Aliim na Khabiir, ambaye unajua undani wangu wa moyo! Iwapo dai hili la Masihi Muwuud ni uzushi mtupu wa nafsi ya majigambo, kwa Macho yako eti mimi ni Fisadi na Muongo na eti Uzushi wa siku hadi siku ndiyo kazi yangu, basi Ewe Bwana wangu Kipenzi**!** Naomba kwa unyenyekevu mkubwa Mbele yako kwamba nifishe mbele ya Molvi Sanaullah na kwa kifo changu, mpe furaha yeye na jumuiya yake. Amiin.

Lakini Ewe Mungu wangu Mwaminifu na Mkweli**!** Ikiwa Molvi Sanaullah hayuko sahihi katika madai haya ambayo alinishutumia, basi mfishe katika kipindi cha uhai wangu, LAKINI si kwa mikono ya binadamu, bali kwa Tauni au Kipindupindu, magonjwa mabaya…lakini mimi naona kuwa ulimi wake umevuka mipaka yote, ananiona mimi mbaya zaidi kuliko wezi na majambazi…ananiona mimi mbaya kuliko dunia nzima na amevumisha huku na kule kwamba mtu huyu, kwa kweli, ni fisadi na mfanyabiashara na Muongo na Mzushi, na ni mtu mbaya mno…Sasa najikinga kwako na nakuomba kwa mba utoe hukumu baina yangu na Sanaullah. Yeyote ambaye machoni mwako ni muongo na fisadi kweli, MFISHE KATIKA KIPINDI CHA UHAI CHA MTU ALIYE MKWELI, au msibu na ugonjwa fulani mbaya ambao ni sawa na kifo. Ewe Bwana wangu Kipenzi**!** Fanya hivyo tu. Amiin.”

Mwisho namuomba Molvi Sahib kuichapisha makala hii katika gazeti lake na chochote anachopenda kuandika chini yake. Sasa hukumu iko mikononi mwa Mungu

Imesainiwa: Mirza Ghulam Ahmad, Masihi Muwuud.

Aprili 5, 1907.”

*[Majmuu-e-Ishteharaat, Mkusanyo wa Matangazo ya Mirza Ghulam, Juz.3. uk. 578-579, imechapishwa na Makao Makuu ya Jumuiya ya Ahmadiyya, London]*

Mnamo Aprili 25, 1907, ukurasa ufuatao wa gazeti la Daily Diary la Mirza Ghulam Ahmad Qadiani ulichapishwa katika Akhbar al-Badr, Qadian:

“Chochote ambacho kimeandikwa na Sanaullah, kwa kweli, msingi wake umewekwa na Mungu. Niliwahi kutaamuli kumwelekea Mungu kuhusu hilo na usiku nikapokea ufunuo huu [*ujiibu dawat adDaaii*]. Kwa Masufi, muujiza mkubwa ni kukubaliwa kwa dua, yaliyosalia yote ni matawi yake.” [Akhbar alBadr Qadian, 25, 1907, uk.7. Column 3]. Dua hii mbaya ikapokelewa na Mungu. Mwaka uliofuata Mirza Ghulam akafa kwa kipindupindu mnamo Mei 26, 1908.

**KAULI YA KUFIA**

Kauli ya kufia inakubalika ulimwenguni katika mahakama yoyote ya sheria kama ushahidi wa kweli wa mtu anayekufa. Kufuatia kauli ya kufia ya Mirza Ghulam, pana ushahidi usiotenguka wa kupokelewa kwa dua yake-kufishwa. Mir Nasir Nawab, baba mkwe wa Mirza Ghulam alikuwa pembeni ya kitanda chake [Mirza]. {Mirza} alikuwa ameshitukwa na tumbo la kuhara na kutapika [kipindupindu]. Mir Nasir, katika tawasifu yake, Hayat-e-Nasir, kaandika:

“Nilipofika kwa Hazrat Mirza na kuiona hali yake, basi aliongea nami na kusema ‘MIR SAHIB. MWENZIO NIMEPATA UGONJWA WA MLIPUKO KIPINDUPINDU.’ Nafikiri baada ya hapo [Mirza] hakusema kingine chochote cha ufasaha mpaka alipokufa kesho yake saa nne kamili asubuhi.” [Hayat-e-Nasir, uk.14]

Sasa enyi wapendwa wangu Ahmadiyya/Makadiani**!** Huu ni ushahidi wa baba mkwe wa Mirza Ghulam, ambaye pia ni mfuasi wake ambaye alikuwa pembeni ya kitanda chake cha sakaratimauti hadi alipokufa.

Hakuna popote anapotaja kwamba Mirza alisema yale mliyoyataja katika hadithi yenu. Vilevile msisahau kwamba Mirza Ghulam alisomea utabibu, pale aliposema kipindupindu, alifahamu kile alichokuwa anakisema.

Aidha niambieni kama nabii/mujadid wenu alisema uongo wakati wa sakaratimauti, au vinginevyo, kama hakusema uongo, basi ni kweli kuwa alipatwa na ugonjwa wa kipindupindu na ndio aliokufanao.

Ni ugonjwa gani mwingine unaoweza kusababisha mwili kuishiwa maji kiasi kikubwa namna hiyo hasahasa pale ambapo madaktari wote walikuwapo pembeni yake?

 Ajabu iliyoje hii kwamba eti ninyi mnasema huu ulikuwa ni ugonjwa mdogo sana ambao ndio uliosababisha upungufu huo mkubwa wa maji mwilini kiasi cha kumuua. Msisahau kwamba Mirza mara kwa mara alikuwa akiharisha kutokana na kisukari chake, hivyo ugonjwa mdogo usingelisababisha upungufu huo wa maji [mpweo].

Kitu kingine muhimu kuzingatia kilikuwa kwamba maneno yake ya mwisho yalikuwa, ‘nina ugonjwa wa kipindupindu’ kwa mujibu wa baba mkwe wake na haikuwa Kalima wala Jina la Allah.

Hapo m naweza kuvuta picha ya kutanabahi ambayo lazima ilimjia Mirza katika dakika za mwisho kwamba hatimaye amekumbwa na dalili mbaya ya ghadhabu za Mwenyezi Mungu-Kipindupindu-na sehemu mbaya zaidi ya kutanabahi huko ilikuwa kwamba Mungu alimfunga ulimi na midomo kwa mpweo mkubwa wa kuishiwa maji mwilini ili akose nafasi ya kutubu kwa uzushi/uongo wake. Na hapakuwa na nafasi ya kutamka Kalima. Adhabu iliyoje hii**!**

Ushahidi? Soma yafuatayo

“Huzuur hakuweza kuzungumza masaa mawili kabla ya kufa. Dkt. Mirza Yaquub Baig na Dkt. Syed Mohammed Hussein Shah ndio madaktari waliokuwa wakitoa tiba. Huzuur aliomba karatasi na kuandika: “nimekaukwa mno. Siwezi kuzungumza.” Na maneno mengine aliyoandika hayakuweza kusomeka.”

{Statement of ‘SAHIBI’ of Mirza Ghulam Mohammed Sadiq Qadiani, Akhbar alFazl Qadian, vol.25 Na.274, Novemba 24, 1937}

Ni hizaya kubwa kwa kweli! Lakini ni ishara kwa wale wanaozingatia.

“Kusanyeni rupia moja kwa kila muridi [mfuasi] mmoja kwa ajili ya [kumpa] Molvi Sahib, nitakusanya rupia 100,000, na zote kati ya hizo atakabidhiwa yeye. Hali aliyofikia ya kwenda [kugonga] mlango kwa mlango kwa ajili ya vijisenti viwili inamuharibia, na laana ya Mungu inamshukia, anaishi kwa kutegemea hela inayopatikana kwa vipande vya sanda ya maiti au khutuba. Akipata Rupia 100, 000 itakuwa pepo kwake. Lakini kama haifafanui kauli yangu hii na kama haji huku Qadiani kwa masharti yaliyotajwa hapo juu ambayo yanajumuisha masharti yote mawili-kuthibitisha ikithibitika vinginevyo, kukanusha, kuchunguza, basi laana iwe juu yake kwa kusema mambo hayo ya jeuri ambayo aliyataja kwenye midahalo katika wilaya ya ‘Mud’ na akadanganya bila kuona haya. Mungu anasema: ‘La taqifu maa laisaa lakaa bihii ilm {Qur’an 17:36} lakini yeye alikufuru mbele ya watu wa kawaida pasipo ilimu wala utafiti kamili. Je, huu ni uadilifu? Mtu huyo ni mbaya kuliko mbwa anabwaka-bwaka bila sababu, na kwamba maisha yake ni maisha ya kulaanika ambayo ni ya kuishi kwa kudhalilika.” [Aijaz-e-Ahmadi. Roohani Khazain vol.19 uk.132]

Mirza akaandika zaidi:

1. Hatakuja kamwe kwangu huku Qadian kuchunguza bishara zote ambapo kuthibitisha bishara za kweli kwa kalamu yake ndio kingekuwa kifo chake
2. Kama anang’ang’ania hiyo changamoto yake kwamba muongo atakufa kabla ya mkweli, basi kwa hakika yeye ndiye atakayeanza kufa.
3. Na kwanza kabisa, kudhalilika kwake kutaonekana pale atakaporudi nyuma katika shindano la utunzi wa kiurdu na utenzi wa Kiarabu.” [Aijaz-e-Ahmadi. Roohani Khazain vol.19 uk.148]

Molvi Sanaullah akaandika:

“Matokeo ya yote haya yalikuwa kwamba, nilifika Qadian mnamo Januari 10, 1903, 10 Shawwal 1320, na nikamtaarifu Mirza Sahib kwa maandishi kama ifuatavyo:

“Bismillah Al-Rahman Al-Rahiim. Kwa Bwana Mirza Ghulam Ahmad Sahib, Raee-es-Qadian. Mtu huyu muungwana, kwa mujibu wa mwaliko wako uliotajwa katika Aijaz-e-Ahmadi uk.11-13, hivi sasa nipo hapa mjini Qadian. Hadi hapa, Ramadhani ilikuwa imenikwaza kuukubali mwaliko wako, vinginevyo, nisingelikawia. Naapa kwa Mungu kuwa sina chuki binafsi au uadui dhidi yako. Kwa vile, kwa mujibu wako, umeteuliwa katika nafasi hiyo ya juu kwa ajili ya kuwaongoza wanadamu wote kwa ujumla, na hasusan kwa watu wanyoofu kama mimi, hivyo, natumai kwa dhati kuwa utafanya jitihada zote kunielewesha, na kama ilivyoahidiwa, utanipa ruhusa kwamba nielezee mbele za watu fikra zangu kuhusu bishara zako. Kwa mara nyingine, nakukumbushia ikhilasi niliyonayo na usumbufu ambao nimeupata kusafiri njia yote, na kwa kwa uwezo wa mamlaka yako kubwa, tafadhali, nipatie nafasi.’….kutoka kwa Abu al-Wafa Sanaullah. Januari 10,1903.’ [Tareekh-e-Mirza iliyoandikwa na Maulana Sanaullah Amratsari uk.61]

Mirza alitahayari. Hakuwa amefikiria hata kidogo katika ndoto zake kwamba Maulana Sanaullah angeliweza kufika Qadian. Akajibu, akijaribu kumkwepa. Akaandika:

“Nimemuahidi Mungu kuwa kamwe sitabishana na watu {wapinzani} hao. Hivyo, utaratibu ambao uko mbali kabisa na midahalo ni kwamba ili kuliweka wazi jukwaa hili, itakubidi utoe ahadi kuwa hutatoka nje ya ‘Minhaj-e-Nabuwwal---manhaj ya Utume’…sharti la pili ni kwamba hutaruhusiwa kuzungumza kabisa. Wewe utatoa hoja kwa kuandika tu, mstari mmoja au miwili, kwamba hii ndiyo hoja yako. Halafu, katika hadhara, jawabu la kina litatolewa. Kwa ajili ya kujibu hoja, hakuna haja ya kuandika kwa kina, mstari mmoja au miwili tu inatosha. Sharti la tatu ni kwamba, utatoa hoja MOJA tu kwa siku. Kwa kuwa hujatupa taarifa ya kuja kwako badala yake umenyata-nyata kama mwizi, kwa sababu ya kukosekana kwa wasaa na kazi ya kuchapisha kitabu, hatuwezi kutumia zaidi ya masaa matatu. Kumbuka kuwa hii kamwe haitaruhusiwa kwamba eti utoe mhadhara mrefu kama hotuba mbele ya Umma, badala yake, utafunga kabisa mdomo wako mithili ya kiziwi na bubu ili mhadhara usigeuke mdahalo. Kwanza, utauliza tu kuhusiana na bishara moja. Kwa masaa matatu, mimi ndio naweza kutoa majibu, na kila saa, utatahadharishwa hata kama mpaka hapo hujaridhika, basi wewe andika. Haitakuwa kazi yako kuwataka [watu] waisikie hoja yako. Sisi wenyewe ndio tutakaosoma, lakini isiwe zaidi ya mistari miwili au mitatu. Kwa njia hii, wewe hutasumbuka, kwa kuwa umekuja kuondosha shaka, hii ndiyo njia bora ya kuondoshea shaka. Mimi nitawatangazia watu kwamba kuhusiana na bishara hii, shaka hii na ile imeingia moyoni mwaka Molvi Sahib, na hili ndilo jawabu lake. Kwa njia hii, shaka zote zitaondoshwa. Lakini kama unataka kwamba uruhusiwe kuzungumza kama mdahalo, basi hili halitatokea. [Mirza aliyarudia masharti hayo zaidi ya mara mbili katika paragrafu iliyofuata]…Kwa upande wangu, naapa kwa Mungu, kwamba sitatoka nje ya hili, na sitasikiliza chochote, hutathubutu kutamka hata neno moja kutoka mdomoni mwako. Na wewe nakufunganisha pia na kiapo cha Mungu, kwamba kama umekuja na moyo wa kweli, basi jifungenacho na usitumie maisha yako kuleta matata na usumbufu. Na yeyote miongoni mwetu sisi wawili anayevunja kiapo hiki, basi laana ya Mungu iwe juu yake, na Mungu amkadirie kuwa ayaone matunda ya laana hii katika uhai wake. Amiin…kwa kalamu ya Mirza Ghulam Ahmad kwa mkono wake mwenyewe” [Tareekh-Mirza uk.62-64]

Wassalam kwa wale wanaofuata Hidayah

Rashid

rasyed@emirates.net.ae

http://alhafeez.org/rashid/